CELEX: 32017R0762
Language: ro
Date: 2017-04-25 00:00:00
Title: Regulamentul (UE) 2017/762 al Consiliului din 25 aprilie 2017 de modificare a Regulamentului (UE) nr. 479/2013 privind derogarea de la obligativitatea prezentării declarațiilor sumare de intrare și de ieșire pentru mărfurile din Uniune care sunt transportate prin coridorul Neum

3.5.2017   
               
               
                  RO
               
               
                  Jurnalul Oficial al Uniunii Europene
               
               
                  L 114/1
               
            REGULAMENTUL (UE) 2017/762 AL CONSILIULUI
      din 25 aprilie 2017
      de modificare a Regulamentului (UE) nr. 479/2013 privind derogarea de la obligativitatea prezentării declarațiilor sumare de intrare și de ieșire pentru mărfurile din Uniune care sunt transportate prin coridorul Neum
      CONSILIUL UNIUNII EUROPENE,
      având în vedere Tratatul privind funcționarea Uniunii Europene,
      având în vedere Actul de aderare a Croației, în special articolul 43,
      având în vedere propunerea Comisiei Europene,
      întrucât:
      
                  (1)
               
               
                  Articolul 4 litera (a) din Regulamentul (UE) nr. 479/2013 al Consiliului (1) prevede o derogare de la obligația de a depune declarații sumare de intrare și de ieșire pentru mărfurile din Uniune care sunt transportate prin coridorul Neum, în cazul în care valoarea totală a loturilor de mărfuri din Uniune nu depășește suma de 10 000 EUR și în cazul în care mărfurile din Uniune sunt însoțite de facturi sau de documente de transport care îndeplinesc condițiile prevăzute la litera (b) din respectivul articol (denumită în continuare „derogarea”).
               
            
                  (2)
               
               
                  Pragul de 10 000 EUR a fost stabilit prin referire la pragul de o valoare echivalentă care este prevăzut la articolul 317 alineatul (4) din Regulamentul (CEE) nr. 2454/93 al Comisiei (2).
               
            
                  (3)
               
               
                  Urmare a intrării în vigoare a Codului vamal al Uniunii stabilit în Regulamentul (UE) nr. 952/2013 al Parlamentului European și al Consiliului (3), articolului 317 alineatul (4) din Regulamentul (CEE) nr. 2454/93 a fost înlocuit de articolul 126 alineatul (1) din Regulamentul delegat (UE) 2015/2446 al Comisiei (4), care prevede un prag de 15 000 EUR. Pentru a asigura o aplicare uniformă a legislației vamale a Uniunii, este, prin urmare, oportun să se alinieze domeniul de aplicare al derogării la respectivul prag.
               
            
                  (4)
               
               
                  Din motive de securitate juridică și claritate juridică, anumite trimiteri din Regulamentul (UE) nr. 479/2013 ar trebui să fie actualizate.
               
            
                  (5)
               
               
                  Prin urmare, este adecvat ca Regulamentul (UE) nr. 479/2013 să fie modificat în consecință,
               
            ADOPTĂ PREZENTUL REGULAMENT:
      Articolul 1
      Regulamentul (UE) nr. 479/2013 se modifică după cum urmează:
      
                  1.
               
               
                  La articolul 2, punctul 1 se înlocuiește cu următorul text:
                  
                              „1.
                           
                           
                              «mărfuri unionale» înseamnă mărfuri unionale astfel cum sunt definite la articolul 5 punctul 23 din Regulamentul (UE) nr. 952/2013 al Parlamentului European și al Consiliului (*1);
                           
                        
                     (*1)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).”"
						
               
            
                  2.
               
               
                  Articolul 4 se modifică după cum urmează:
                  
                              (a)
                           
                           
                              la litera (a), suma de „10 000 EUR” se înlocuiește cu suma de „15 000 EUR”;
                           
                        
                              (b)
                           
                           
                              la litera (b), punctul (i) se înlocuiește cu următorul text:
                              
                                          „(i)
                                       
                                       
                                          conțin cel puțin informațiile menționate la articolul 126 alineatul (2) primul paragraf din Regulamentul delegat (UE) nr. 2015/2446 al Comisiei (*2);
                                       
                                    
                                 (*2)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).”"
						
                           
                        
            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Luxemburg, 25 aprilie 2017.
         
            
               Pentru Consiliu
            
            
               Președintele
            
            I. BORG
         
      
      
         (1)  Regulamentul (UE) nr. 479/2013 al Consiliului din 13 mai 2013 privind derogarea de la obligativitatea prezentării declarațiilor sumare de intrare și de ieșire pentru mărfurile din Uniune care sunt transportate prin coridorul Neum (JO L 139, 25.5.2013, p. 1).
      
         (2)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, 11.10.1993, p. 1).
      
         (3)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
      
         (4)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).